മെഴുവേലിയില് സി.പി.എം പ്രതിഷേധം മെഴുവേലി : സി.പി.എം ഇലവുംതിട്ട ലോക്കല് കമ്മിറ്റി അംഗം അനു ഫിലിപ്പിന്റെ വീട് ആക്രമിച്ച് തകര്ത്ത സംഭവത്തില് ആര്.എസ്.എസും കോണ്ഗ്രസും പ്രതികളെ സംരക്ഷിക്കുകയാണെന്നാരോപിച്ച് സി.പി. എമ്മിന്റെ നേതൃത്വത്തില് മെഴുവേലി പഞ്ചായത്തിലെ വിവിധ കേന്ദ്രങ്ങളില് സമരം നടത്തി. ജില്ലാ പഞ്ചായത്ത് അംഗം ആര്. അജയകുമാര്, ലോക്കല് സെക്രട്ടറിമാരായ വി. വിനോദ്, ബി.എസ്. അനീഷ് മോന്, ഏരിയ കമ്മിറ്റി അംഗങ്ങളായ വി.ആര്. സജികുമാര്, കെ.പി. വിശ്വംഭരന്, ശ്രീലേഖ എന്നിവര് വിവിധ സ്ഥലങ്ങളില് ഉദ്ഘാടനം ചെയ്തു.